Komission asetus (ETY) N:o 2182/91, annettu 24 päivänä heinäkuuta 1991, asetuksen (ETY) N:o 822/87 35 ja 36 artiklassa tarkoitettujen pakollisten tislausten soveltamista koskevista yksityiskohtaisista säännöistä annetun asetuksen (ETY) N:o 3105/88 muuttamisesta



Virallinen lehti nro L 202 , 25/07/1991 s. 0018 - 0019

Suomenk. erityispainos Alue 3 Nide 38 s. 0074

Ruotsink. erityispainos Alue 3 Nide 38 s. 0074



KOMISSION ASETUS (ETY) N:o 2182/91, annettu 24 päivänä heinäkuuta 1991, asetuksen (ETY) N:o 822/87 35 ja 36 artiklassa tarkoitettujen pakollisten tislausten soveltamista koskevista yksityiskohtaisista säännöistä annetun asetuksen (ETY) N:o 3105/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1734/91(2), ja erityisesti sen 35 artiklan 8 kohdan ja 36 artiklan 6 kohdan, sekä katsoo, että komission asetuksen (ETY) N:o 3105/88(3), sellaisena kuin se on viimeksi muutettuna asetuksella (ETY) N:o 2425/90(4), 6 artiklassa säädetään kosteusprosentin vahvistamisesta tislaukseen toimitettavalle viinin puristejäännökselle korotettuna viinivuodesta 1991/1992 lähtien, ja että tämänhetkinen tilanne tässä asiassa on hyvin monimuotoinen erilaisten käytettyjen teknisten menetelmien vuoksi, ja siksi on mahdotonta määritellä tällä hetkellä lopullinen raja, on syytä täsmentää yhtenäisesti kaikkien viinialan tislaustoimenpiteiden osalta tiettyjen määräaikojen ylittämisestä aiheutuvat seuraamukset, ja tässä asetuksessa säädetyt toimenpiteet ovat viinien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3105/88 seuraavasti. 1 Poistetaan 6 artiklan 3 kohta. 2 Poistetaan 11 artiklan 3 kohdan neljäs alakohta ja 5 kohta. 3 Poistetaan 13 artiklan 2 kohdan kolmas alakohta. 4 Poistetaan 15 artiklan 6 kohdan kolmas alakohta. 5 Lisätään 16 artiklaan 1 a kohta seuraavasti: "1 a. Siinä tapauksessa että tislaaja ei noudata velvoitteitaan annetuissa määräajoissa, tukea vähennetään seuraavasti. a) Tuottajalle 10 artiklan 2 kohdassa säädetyn ostohinnan maksamisen osalta tukea vähennetään 1 prosentti myöhästymispäivää kohden kuukauden ajan. Kuukauden ylityttyä tukea ei enää makseta. b) Seuraavien osalta: - edellä 11 artiklan 3 kohdassa säädetyn ostohinnan maksutodisteen esittämisen, - edellä 11 artiklan 2 kohdassa ja 15 artiklan 5 kohdassa säädetyn tukihakemuksen esittämisen, - edellä 13 artiklan 1 kohdassa säädetyn alkoholin toimittamisen, tukea vähennetään 0,5 prosenttia myöhästymispäivää kohden kahden kuukauden ajan. Kahden kuukauden ylityttyä tukea ei enää makseta. c) Seuraavien osalta: - edellä 12 artiklan 4 kohdassa säädetyn tislattujen määrien ja saatujen tuotteiden selvityksen esittämisen, - edellä 15 artiklan 4 kohdassa säädetyn väkevöidyn viinin ilmoittamisen, tukea vähennetään 0,1 prosenttia myöhästymispäivää kohden. Jos tuki on myönnetty etukäteen vastaava takuu vapautetaan suhteessa todella maksettavaan tuen määrään. Kun tukea ei makseta, takuu menetetään." 2 artikla Tämä asetus tulee voimaan 1 päivänä syyskuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 1991. Komission puolesta Ray MAC SHARRY Komission jäsen (1) EYVL N:o L 84, 27.3.1987, s. 1 (2) EYVL N:o L 163, 26.6.1991, s. 6 (3) EYVL N:o L 277, 8.10.1988, s. 21 (4) EYVL N:o L 228, 22.8.1990, s. 8